शेरशाह (फ़िल्म)

शेरशाह, 2021 में ऑटीटी प्लेटफॉर्म पर प्रदर्शित एक हिन्दी भाषा में निर्मित फिल्म है, जिसका निर्देशन विष्णुवर्धन और लेखन संदीप श्रीवास्तव ने किया है। फिल्म परमवीर चक्र विजेता कप्तान विक्रम बतरा के जीवन पर आधारित है। और इसका निर्माण धर्मा प्रोडक्शंस और काश एंटरटेनमेंट ने संयुक्त रूप से किया है। फिल्म में सिद्धार्थ मल्होत्रा ​​ने कैप्टन विक्रम बत्रा और उनके सदृश जुड़वां भाई विशाल बतरा की दोहरी भूमिका निभाई है, जबकि कियारा आडवाणी ने विक्रम की प्रेमिका डिंपल चीमा की भूमिका निभाई है ।

शुरुआत में 3 जुलाई 2020 को रिलीज होने वाली थी, लेकिन कोविड-19 वैश्विक महामारी के कारण इसे टाल दिया गया था।  फिल्म का प्रीमियर 12 अगस्त 2021 को अमेज़न प्राइम वीडियो पर हुआ। रिलीज होने पर, मल्होत्रा के अभिनय, श्रीवास्तव की पटकथा, विष्णुवर्धन के निर्देशन, द्वंद निर्देशन और छायांकन की प्रशंसा के साथ, इसे आलोचकों और दर्शकों से सकारात्मक प्रतिक्रिया मिली।

किरदार
 सिद्धार्थ मल्होत्रा
 कियारा आडवाणी
 मीर सरवर

निर्माण
करण जौहर ने 2018 में पुष्टि की कि वह कैप्टन विक्रम बत्रा के जीवन पर एक आधारित फिल्म का निर्माण करेंगे। सिद्धार्थ मल्होत्रा ​​को बत्रा और उनके समान जुड़वां भाई विशाल की दोहरी भूमिका निभाने के लिए चुना गया था। कियारा आडवाणी को कास्ट करने से पहले बत्रा की मंगेतर डिंपल चीमा का किरदार निभाने के लिए कई अभिनेत्रियां चर्चा में थीं। मल्होत्रा ने 17 अप्रैल, 2019 को फिल्म के लिए सैन्य प्रशिक्षण शुरू किया।  फिल्म की आधिकारिक घोषणा से पहले, यह अनुमान लगाया गया था कि शीर्षक "मेरा दिल मांगे मोर" होगा, लेकिन बाद में इसे "शेरशाह" में बदल दिया गया।

फिल्म की आधिकारिक तौर पर 2 मई 2019 को घोषणा की गई थी, जिसका शीर्षक कंफर्म किया गया था और शूटिंग के स्थान चंडीगढ़, पालमपुर, कारगिल-लद्दाख और कश्मीर होंगे।

इन्हें भी देखें
 लक्ष्य (2004 फ़िल्म)
 परमवीर चक्र (टेलीविजन सीरियल)
 एल ओ सी कारगिल (2003 फ़िल्म)
 उरी: द सर्जिकल स्ट्राइक
 हकीकत (1964 फ़िल्म)
 कारगिल युद्ध

 संदर्भ 

 बाहरी कड़ियाँ 

श्रेणी:भारत-पाक युद्ध
श्रेणी:2021 में बनी हिन्दी फ़िल्म
श्रेणी:भारतीय फ़िल्में